29.5.2009 Jurnalul Oficial al Uniunii Europene L 132/7 REGULAMENTUL (CE) NR. 448/2009 AL COMISIEI din 28 mai 2009 de stabilire a unui procentaj de acceptare pentru eliberarea de licențe de export, de respingere a cererilor de licențe de export și de suspendare a depunerii de cereri de licențe de export pentru zahăr peste cotă COMISIA COMUNITATILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole şi privind dispoziţii specifice referitoare la anumite produse agricole („Regulamentul unic OCP”) ()), având în vedere Regulamentul (CE) nr. 951/2006 al Comisiei din 30 iunie 2006 de stabilire a normelor de aplicare a Regu- lamentului (CE) nr. 318/2006 al Consiliului în ceea ce privește schimburile cu ţările terțe în sectorul zahărului (?)), în special articolul 7e coroborat cu articolul 9 alineatul (1), întrucât: (1)  În conformitate cu articolul 61 primul paragraf litera (d) din Regulamentul (CE) nr. 1234/2007, zahărul produs în cursul anului de comercializare în surplus faţă de cota menționată la articolul 56 din acelaşi regulament poate fi exportat numai în limitele cantitative fixate de Comisie. (2)  Regulamentul (CE) nr. 274/2009 al Comisiei din 2 aprilie 2009 de fixare a limitelor cantitative pentru exporturile de zahăr şi izoglucoză peste cotă până la sfârșitul anului de piață 2009-2010 (*) stabileşte limitele menţionate anterior. Acest regulament se va aplica numai de la 1 octombrie 2009 și, prin urmare, limita cantitativă pentru exporturile de zahăr şi izoglucoză peste cotă până la sfârşitul anului de comercializare 2009/2010 vor fi disponibile numai după această dată. (3) Prin urmare, pentru anul de comercializare 2009/2010, trebuie să se stabilească un procentaj zero de acceptare pentru cantitățile pentru care s-au depus cereri între 18 mai 2009 și 22 mai 2009, iar depunerea cererilor de licențe de export pentru zahăr trebuie suspendată. Pentru anul de comercializare 2009/2010, toate cererile de licențe de export pentru zahăr depuse la 25, 26, 27, 28 și 29 mai 2009 trebuie, astfel, respinse, ADOPTĂ PREZENTUL REGULAMENT: Articolul 1 (1) Pentru anul de comercializare 2009/2010, licenţele de export pentru zahăr peste cotă pentru care s-au depus cereri în perioada 18 mai 2009-22 mai 2009 se eliberează pentru cantitățile care au făcut obiectul cererilor, la care se aplică un procentaj de acceptare de 0 %. (2) Pentru anul de comercializare 2009/2010, cererile de licențe de export pentru zahăr peste cotă care au fost depuse la 25, 26, 27, 28 şi 29 mai 2009 se resping. (3)  Pentru anul de comercializare 2009/2010, în perioada 1 iunie 2009-30 septembrie 2009 se suspendă depunerea de cereri de licențe de export pentru zahăr peste cotă. Articolul 2 Prezentul regulament intră în vigoare în ziua următoare datei publicării în Jurnalul Oficial al Uniunii Europene. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 28 mai 2009. Pentru Comisie Jean-Luc DEMARTY Director general pentru agricultură și dezvoltare rurală () JO L 299, 16.11.2007, p. 1. () JO L 178, 1.7.2006, p. 24. () JO L 91, 3.4.2009, p. 16.